Benedicte Margrethe ble født på godset Neuhaus i det østlige Holsten som datter av Cai von Rantzau (1650–1704) og Catharine Margrethe von Blome (1649–1687). Den 29. januar 1709 giftet hun seg med friherre og overbergverksdirektør i Sachsen, Waldemar Løvendal, sønn av Ulrik Frederik Gyldenløve og Sophie Jørgensdatter Urne. Sammen fikk de fire barn, som alle døde tidlig. Benedicte Margrethe tok seg av ektemannens barn fra hans forrige ekteskap – deriblant den senere marskalk i Frankrike Woldemar – samt av barna til August den sterke og hans elskerinne Constantia von Cosel.